ส่วนที่ 3

ฐานะการเงินและผลการดำเนินงาน

13. ฐานะการเงินและผลการดำเนินงาน

13.1 รายงานความรับผิดชอบของคณะกรรมการบริษัทต่อรายงานทางการเงิน

รายงานความรับผิดชอบของคณะกรรมการบริษัทต่อรายงานทางการเงิน

  งบการเงินของบริษัท บูติคนิวซิตี้ จำกัด (มหาชน) ได้จัดทำขึ้น
  ภายใต้นโยบายของคณะกรรมการบริษัทซึ่งกำหนดให้ปฏิบัติตามหลักการบัญชีที่รับรองทั่วไป
  และบันทึกบัญชีด้วยความระมัดระวัง
  ประกอบกับการใช้ดุลยพินิจในการประมาณการในการจัดทำงบการเงิน
  เพื่อให้สะท้อนผลการดำเนินงานของบริษัทฯ

  คณะกรรมการบริษัท ตระหนักถึงความสำคัญในด้านคุณภาพของงบการเงิน ด้วยการสอบทานข้อมูล
  ทางการเงิน
  และจัดให้มีการเปิดเผยข้อมูลที่สำคัญเพิ่มเติมอย่างเพียงพอในหมายเหตุประกอบงบการเงิน
  และคำอธิบายและการวิเคราะห์ เพื่อประโยชน์ของผู้ถือหุ้นและผู้ลงทุนทั่วไปในการใช้งบการเงิน

  ในการนี้ คณะกรรมการบริษัท ได้แต่งตั้งคณะกรรมการตรวจสอบ ซึ่งประกอบด้วยกรรมการที่

เป็นอิสระและไม่เป็นผู้บริหาร เป็นผู้ดูแลเกี่ยวกับคุณภาพของรายงานทางการเงินโดยตรง
ความเห็นของคณะกรรมการตรวจสอบได้ปรากฏในรายงานของคณะกรรมการตรวจสอบ
ซึ่งแสดงไว้ในรายงานประจำปีนี้แล้ว

  จากโครงสร้างการบริหารและระบบการควบคุมภายในดังกล่าว และผลการตรวจสอบของผู้สอบ

บัญชีรับอนุญาต ทำให้คณะกรรมการบริษัทเชื่อได้ว่า งบการเงินของบริษัท บูติคนิวซิตี้ จำกัด
(มหาชน) ณ วันที่ 31 ธันวาคม 2556 ได้แสดงฐานะการเงิน ผลการดำเนินงาน
และกระแสเงินสด โดยถูกต้องตามที่ควรในสาระสำคัญตามหลักการบัญชีที่รับรองทั่วไป

(นางสาวพรทิพย์ วรถาวรวิวัฒน์)

กรรมการผู้จัดการ

วันที่ 28 กุมภาพันธ์ 2557

13.2 ข้อมูลทางการเงินโดยสรุป

งบการเงินรวมในระยะ 3 ปีที่ผ่านมา ตามเอกสารแนบ 5.2

สรุปฐานะการเงินและผลการดำเนินงานในระยะ 3 ปี ที่ผ่านมา ตามเอกสารแนบ 5.3

อัตราส่วนทางการเงินในระยะ 3 ปี ที่ผ่านมา ตามเอกสารแนบ 5.4

13.3 ผู้สอบบัญชีและนโยบายบัญชีที่สำคัญ

(1) งบการเงิน

1.1 ผู้สอบบัญชีและรายงานการตรวจสอบ

งบการเงินของบริษัทและบริษัทย่อยในปี 2556 และ 2555
ได้ผ่านการตรวจสอบจากนางสาวปราณีย์ผลงาม ผู้สอบบัญชีรับอนุญาตทะเบียน 4987 บริษัท
สหการสอบบัญชี จำกัด ซึ่งผู้สอบบัญชี ได้แสดงความเห็นอย่างไม่มีเงื่อนไข

(2) สรุปนโยบายการบัญชีที่สำคัญ

2.1 การรับรู้รายได้และค่าใช้จ่าย มีดังนี้

- รายได้จากการขาย บันทึกรับรู้รายได้เมื่อมีการส่งมอบสินค้าและกรรมสิทธิ์

- รายได้จากการขายตัวแทนจัดจำหน่าย บันทึกรับรู้รายได้เมื่อตัวแทนจัดจำหน่ายขายสินค้า
ให้กับลูกค้า

- รายได้จากการบริการ บันทึกรับรู้รายได้ตามอัตราส่วนของงานที่ทำเสร็จ

- รายได้อื่นและค่าใช้จ่าย บันทึกรับรู้ตามเกณฑ์คงค้าง

2.2 เงินสดและรายการเทียบเท่าเงินสด หมายถึง เงินสดในมือและเงินฝากสถาบันการเงินไม่
รวมเงินฝากซึ่งมีกำหนดรับคืนเกินกว่าสามเดือน และเงินฝากสถาบันการเงินที่มีภาระผูกพัน

2.3 ลูกหนี้การค้าแสดงมูลค่าที่จะได้รับ บริษัทบันทึกค่าเผื่อหนี้สงสัยจะสูญจากจำนวนเงินที่คาดว่า
จะเรียกเก็บเงินไม่ได้จากประสบการณ์ในอดีต สภาวะเศรษฐกิจ และความสามารถในการชำระ
หนี้ของลูกหนี้ หนี้สงสัยจะสูญบันทึกในงบกำไรขาดทุนเบ็ดเสร็จ

2.4 สินค้าคงเหลือแสดงตามราคาทุนหรือมูลค่าสุทธิที่จะได้รับแล้วแต่มูลค่าใดจะต่ำกว่า ราคาทุน
คำนวณโดยวิธีเข้าก่อน-ออกก่อน มูลค่าสุทธิที่จะได้รับประมาณการจากราคาที่คาดว่าจะขายได้
ตามลักษณะการประกอบธุรกิจตามปกติหักด้วยค่าใช้จ่ายที่จำเป็นต้องจ่ายไปเพื่อให้ขายสินค้านั้น ได้

2.5 เงินลงทุน

2.5.1 เงินลงทุนในหลักทรัพย์

บริษัทจัดประเภท แสดงมูลค่าและรับรู้กำไร(ขาดทุน)จากการเปลี่ยนแปลงมูลค่าของเงิน
ลงทุนในหลักทรัพย์ดังนี้

- เงินลงทุนในตราสารทุนที่ไม่อยู่ในความต้องการของตลาดจัดประเภทเป็นเงินลงทุน

ระยะยาวซึ่ง บริษัทถือเป็นเงินลงทุนทั่วไป แสดงด้วยราคาทุนหักค่าเผื่อจากการด้อยค่า

(ถ้ามี)

- เงินลงทุนในตราสารทุนในความต้องการของตลาด จัดประเภทเป็นเงินลงทุนระยะยาว
ซึ่งบริษัทถือเป็นหลักทรัพย์เผื่อขาย แสดงด้วยมูลค่ายุติธรรม กำไร(ขาดทุน)ที่ยังไม่เกิดขึ้น
แสดงอยู่ในส่วนของเจ้าของ

- เงินลงทุนในหลักทรัพย์ที่จำหน่ายในระหว่างปี คำนวณต้นทุนโดยใช้วิธีถัวเฉลี่ยถ่วง น้ำหนัก

2.5.2 เงินลงทุนในบริษัทย่อยและบริษัทร่วม

- เงินลงทุนในบริษัทย่อยเป็นการลงทุนในกิจการที่บริษัทถือหุ้นมากกว่าร้อยละ 50 ของ
สิทธิในการออกเสียงทั้งหมดหรือกิจการที่บริษัทมีอำนาจในการควบคุม

- เงินลงทุนในบริษัทร่วมเป็นการลงทุนในกิจการที่บริษัทถือหุ้นระหว่างร้อยละ 20 ถึง ร้อยละ 50
ของสิทธิในการออกเสียงทั้งหมดหรือกิจการที่บริษัทมีอิทธิพลอย่างเป็น สาระสำคัญแต่ไม่ถึงกับควบคุม

- เงินลงทุนในบริษัทร่วมที่แสดงในงบการเงินรวม แสดงตามวิธีส่วนได้เสียสุทธิจาก การด้อยค่า
ในกรณีที่มีการด้อยค่าของเงินลงทุนจะรับรู้ผลขาดทุนนั้นในงบกำไรขาดทุน เบ็ดเสร็จรวม

- เงินลงทุนในบริษัทย่อยและบริษัทร่วมที่แสดงในงบการเงินเฉพาะกิจการ แสดงตาม
วิธีราคาทุนสุทธิจากการด้อยค่า ในกรณีที่มีการด้อยค่าของเงินลงทุนจะรับรู้ผลขาดทุนนั้น
ในงบกำไรขาดทุนเบ็ดเสร็จเฉพาะกิจการ

2.6 อสังหาริมทรัพย์เพื่อการลงทุน

ที่ดินและต้นทุนพัฒนาที่ดินแสดงในราคาทุน อาคารชุดแสดงในราคาทุนหลังหักค่าเสื่อม
ราคาและค่าเผื่อการด้อยค่า (ถ้ามี) ค่าเสื่อมราคาคำนวณโดยวิธีเส้นตรงตามอายุการใช้งาน
โดยประมาณ 20 ปี

2.7 ที่ดินแสดงราคาทุน อาคารและอุปกรณ์แสดงราคาทุนหลังหักค่าเสื่อมราคาสะสมและค่าเผื่อ
การด้อยค่า(ถ้ามี) ค่าเสื่อมราคาอาคารและอุปกรณ์ คำนวณโดยวิธีเส้นตรงตามอายุการใช้
งานโดยประมาณของสินทรัพย์ ซึ่งมีดังนี้

  ------------------------------------------- ------------------- --------
  อาคารและสิ่งปลูกสร้าง                           20                  ปี

  เครื่องตกแต่งติดตั้งและอุปกรณ์                      3,5                 ปี

  ยานพาหนะ                                    5                   ปี

  สินทรัพย์อื่น                                    5                   ปี
  ------------------------------------------- ------------------- --------

2.8 สิทธิการเช่า ซึ่งแสดงรวมอยู่ในสินทรัพย์ไม่หมุนเวียนอื่นแสดงตามราคาทุนหลังหักค่าตัด
จำหน่ายสะสมและค่าเผื่อการด้อยค่า (ถ้ามี) ค่าตัดจำหน่ายตัดตามอายุการเช่าเป็นระยะเวลา 1-
30 ปี และบันทึกเป็นค่าใช้จ่ายในงบกำไรขาดทุนเบ็ดเสร็จ

2.9 สัญญาเช่า

2.9.1 สัญญาเช่าการเงิน

สัญญาเช่าซึ่งได้โอนผลประโยชน์และความเสี่ยงในกรรมสิทธิ์ของสินทรัพย์ส่วนใหญ่ ให้แก่บริษัท
และบริษัทมีความตั้งใจที่จะซื้อสินทรัพย์เหล่านี้เมื่อสิ้นสุดอายุสัญญาเช่า จะ
บันทึกเป็นสัญญาเช่าการเงิน โดยเมื่อเริ่มต้นทำสัญญาเช่าการเงินต้นทุนของสินทรัพย์จะ
บันทึกพร้อมกับการบันทึกหนี้สินที่เกิดจากการจ่ายค่าเช่าในอนาคต โดยไม่รวมส่วนของ
ดอกเบี้ยซึ่งเป็นค่าใช้จ่ายทางการเงิน ค่าใช้จ่ายทางการเงินนี้จะบันทึกเป็นค่าใช้จ่ายของงวด
ปีปัจจุบันตามสัดส่วนของยอดคงเหลือของหนี้สิน

2.9.2 สัญญาเช่าดำเนินงาน

สัญญาเช่าสินทรัพย์ซึ่งมีความเสี่ยงและผลประโยชน์ในกรรมสิทธิ์ของสินทรัพย์เป็นของ
ผู้ให้เช่าจะบันทึกบัญชี โดยถือเป็นสัญญาเช่าดำเนินงาน ค่าเช่าที่เกิดจากสัญญาดังกล่าวจะ
บันทึกเป็นค่าใช้จ่ายในงบกำไรขาดทุนเบ็ดเสร็จ

2.10 ผลประโยชน์พนักงาน

2.10.1 ผลประโยชน์ระยะสั้น

- บริษัทและบริษัทย่อยบันทึกเงินสมทบกองทุนทดแทนเป็นค่าใช้จ่ายของรอบระยะเวลา บัญชี

- บริษัทและบริษัทย่อยจ่ายเงินสมทบเข้ากองทุนสำรองเลี้ยงชีพเป็นค่าใช้จ่ายของรอบ
ระยะเวลาบัญชี

2.10.2 ผลประโยชน์ระยะยาว

- บริษัทมีภาระสำหรับเงินชดเชยที่ต้องจ่ายให้แก่พนักงานเมื่อออกจากงานตามกฎหมาย แรงงาน
ซึ่งบริษัทถือว่าเงินชดเชยดังกล่าวเป็นโครงการผลประโยชน์หลังออกจากงาน สำหรับพนักงาน

- บริษัทคำนวณหนี้สินตามโครงการผลประโยชน์หลังออกจากงานของพนักงาน โดยใช้
วิธีคิดลดแต่ละหน่วยที่ประมาณการไว้ (Projected Unit Credit Method) โดยผู้เชี่ยวชาญ
อิสระ ได้ทำการประเมินภาระผูกพันดังกล่าวตามหลักคณิตศาสตร์ประกันภัย ซึ่งหลักการ
ประมาณดังกล่าวต้องใช้ข้อสมมติฐานที่หลากหลาย รวมถึงข้อสมมติฐานเกี่ยวกับอัตราคิด ลด
อัตราการขึ้นเงินเดือนในอนาคต อัตราการเปลี่ยนแปลงในจำนวนพนักงาน

- ผลกำไรหรือขาดทุนจากการประมาณการตามหลักคณิตศาสตร์ประกันภัย (Actuarial gains
and losses) สำหรับโครงการผลประโยชน์หลังออกจากงานของพนักงานรับรู้ในกำไร
ขาดทุนเบ็ดเสร็จอื่น

2.11 เงินตราต่างประเทศใช้อัตราแลกเปลี่ยน ดังนี้

- รายการที่เกิดขึ้นระหว่างปีแปลงค่าเป็นเงินบาท โดยใช้อัตราแลกเปลี่ยน ณ วันที่เกิด รายการ

- สินทรัพย์และหนี้สิน ณ วันสิ้นปีแปลงค่าเป็นเงินบาท โดยใช้อัตราแลกเปลี่ยนตาม
ประกาศของธนาคารแห่งประเทศไทย ณ วันที่ในงบแสดงฐานะการเงิน

- กำไรหรือขาดทุนจากอัตราแลกเปลี่ยน บันทึกเป็นรายได้หรือค่าใช้จ่ายในงบกำไร
ขาดทุนเบ็ดเสร็จ

2.12 ภาษีเงินได้

ค่าใช้จ่าย(รายได้)ภาษีเงินได้ซึ่งเป็นส่วนหนึ่งในการคำนวณกำไรหรือขาดทุนสำหรับปีนั้น
ประกอบด้วยจำนวนรวมของภาษีเงินได้ในงวดปัจจุบันและภาษีเงินได้รอการตัดบัญชี

2.12.1 ภาษีเงินได้ในงวดปัจจุบัน

ภาษีเงินได้ในงวดปัจจุบัน คือ จำนวนภาษีเงินได้ที่ต้องชำระโดยคำนวณจากกำไรทางภาษี
สำหรับงวด กำไรทางภาษีแตกต่างจากกำไรที่แสดงในงบกำไรขาดทุนเนื่องจากกำไรทาง
ภาษีไม่ได้รวมรายการที่สามารถถือเป็นรายได้หรือค่าใช้จ่ายทางภาษีในปีอื่นๆ และไม่ได้
รวมรายการที่ไม่สามารถถือเป็นรายได้หรือค่าใช้จ่ายทางภาษี หนี้สินภาษีเงินได้ในงวด
ปัจจุบันคำนวณโดยใช้อัตราภาษี ณ วันที่ในรายงาน

2.12.2 ภาษีเงินได้รอการตัดบัญชี

ภาษีเงินได้รอการตัดบัญชีเป็นการรับรู้ผลแตกต่างชั่วคราวระหว่างมูลค่าทางบัญชีของ
สินทรัพย์และหนี้สินในงบการเงินกับมูลค่าของสินทรัพย์และหนี้สินที่ใช้ในการคำนวณ กำไรทางภาษี
(ฐานภาษี) บริษัทและบริษัทย่อยรับรู้หนี้สินภาษีเงินได้รอการตัดบัญชี
สำหรับผลแตกต่างชั่วคราวทุกรายการ และรับรู้สินทรัพย์ภาษีเงินได้รอการตัดบัญชีสำหรับ
ผลแตกต่างชั่วคราวเท่าที่มีความเป็นไปได้ค่อนข้างแน่ว่ากำไรทางภาษีจะมีจำนวนเพียง
พอที่จะนำผลแตกต่างชั่วคราวนั้นมาใช้ประโยชน์ได้โดยมีการทบทวนมูลค่าตามบัญชี ณ วันที่ในรายงาน
สินทรัพย์ภาษีเงินได้รอการตัดบัญชีจะถูกปรับลดลง เมื่อกำไรทางภาษีที่จะ นำมาใช้ประโยชน์ลดลง
การกลับรายการจะทำเมื่อมีความเป็นไปได้ค่อนข้างแน่ว่าบริษัท
และบริษัทย่อยจะมีกำไรทางภาษีเพียงพอที่จะนำสินทรัพย์ภาษีเงินได้รอการตัดบัญชี
บางส่วนหรือทั้งหมดมาใช้ประโยชน์ได้

บริษัทและบริษัทย่อยคำนวณมูลค่าสินทรัพย์และหนี้สินภาษีเงินได้รอการตัดบัญชีด้วยอัตรา
ภาษีที่คาดว่าจะได้รับประโยชน์จากสินทรัพย์ภาษีเงินได้รอการตัดบัญชีหรือในงวดที่คาดว่า
จะจ่ายชำระหนี้สินภาษี โดยใช้อัตราภาษีที่มีผลบังคับใช้อยู่ หรือที่คาดได้ค่อนข้างแน่ว่าจะมี
ผลบังคับใช้ภายในสิ้นรอบระยะเวลาที่รายงาน

รายการสินทรัพย์และหนี้สินภาษีเงินได้ในงวดปัจจุบันจะหักกลบกันได้เมื่อบริษัทและ
บริษัทย่อยมีสิทธิตามกฎหมายในการนำสินทรัพย์และหนี้สินดังกล่าวมาหักกลบกันและ
บริษัทและบริษัทย่อยตั้งใจจะชำระหนี้สินดังกล่าวด้วยยอดสุทธิหรือตั้งใจจะรับชำระ
สินทรัพย์และหนี้สินในเวลาเดียวกันและทั้งสินทรัพย์ภาษีเงินได้รอการตัดบัญชีและหนี้สิน
ภาษีเงินได้รอการตัดบัญชีเกี่ยวข้องกับหน่วยงานการจัดเก็บภาษีเดียวกัน

บริษัทและบริษัทย่อยแสดงรายการค่าใช้จ่ายภาษีเงินได้หรือรายได้ภาษีเงินได้ที่เกี่ยวข้องกับ
กำไรหรือขาดทุนไว้ในงบกำไรขาดทุน รายการภาษีเงินได้ในงวดปัจจุบันและภาษีเงินได้รอ
การตัดบัญชีจะบันทึกโดยตรงไปยังส่วนของเจ้าของ ถ้าภาษีเงินได้ที่เกิดขึ้นนั้นเกี่ยวข้องกับ
รายการที่ได้บันทึกโดยตรงไปยังส่วนของเจ้าของในงวดบัญชีเดียวกันหรือต่างงวด

2.13 กำไรต่อหุ้นขั้นพื้นฐาน คำนวณโดยการหารกำไรสุทธิประจำปีของแต่ละปีด้วยจำนวนหุ้น
สามัญถัวเฉลี่ยถ่วงน้ำหนักที่ออก ณ วันสิ้นปีของแต่ละปี

2.14 นโยบายการบัญชีที่ใช้ดุลยพินิจของผู้บริหารและการประมาณการ

เพื่อให้การจัดทำงบการเงินให้เป็นไปตามหลักการบัญชีที่รับรองทั่วไป ฝ่ายบริหารต้องใช้การ
ประมาณการและตั้งข้อสมมติฐานหลายประการ ซึ่งมีผลกระทบต่อจำนวนเงินที่เกี่ยวกับ รายได้
ค่าใช้จ่าย สินทรัพย์และหนี้สิน และการเปิดเผยข้อมูลเกี่ยวกับสินทรัพย์และหนี้สินที่ อาจเกิดขึ้น
ซึ่งผลที่เกิดขึ้นจริงอาจแตกต่างไปจากจำนวนที่ประมาณการไว้ ทั้งนี้ฝ่ายบริหาร
ต้องใช้ดุลยพินิจและการประมาณการในส่วนที่เป็นสาระสำคัญ ซึ่งมีผลกระทบต่อจำนวนเงิน
และการเปิดเผยข้อมูลในงบการเงิน ดังนี้

2.14.1 ค่าเผื่อหนี้สงสัยจะสูญ

บริษัทได้ประมาณค่าเผื่อหนี้สงสัยจะสูญ โดยฝ่ายบริหารพิจารณาจากจำนวนที่คาดว่าจะ
เรียกเก็บเงินไม่ได้จากประสบการณ์ในอดีต สภาวะเศรษฐกิจ และความสามารถในการ
ชำระหนี้ของลูกหนี้

2.14.2 ค่าเผื่อสินค้าล้าสมัย

บริษัทประมาณค่าเผื่อสินค้าล้าสมัย โดยพิจารณาจากสินค้าที่จะมีการขายลดราคาตามราคา
ที่คาดว่าจะขายได้ ซึ่งพิจารณาจากภาวะตลาดและข้อมูลการขายลดราคาในอดีต

2.14.3 ค่าเผื่อการด้อยค่าของอสังหาริมทรัพย์เพื่อการลงทุน

บริษัทได้ประมาณค่าเผื่อการด้อยค่าของอสังหาริมทรัพย์เพื่อการลงทุนเมื่อมูลค่าที่คาดว่าจะ
ได้รับลดลง โดยในการพิจารณามูลค่าที่คาดว่าจะได้รับนั้นบริษัทได้พิจารณาราคาประเมิน
และปัจจัยอื่นที่มีผลต่อราคา

2.14.4 ค่าเผื่อการด้อยค่าของสิทธิการเช่า

สิทธิการเช่า ซึ่งจะทำการทดสอบการด้อยค่า โดยใช้วิธีประมาณมูลค่ายุติธรรมจากการ
คำนวณมูลค่าปัจจุบันของกระแสเงินสดที่คาดว่าจะได้รับ

2.14.5 การด้อยค่า

สินทรัพย์คงเหลือตามบัญชีของบริษัทมีการทบทวน ณ ทุกวันที่ในงบแสดงฐานะการเงินว่า
มีข้อบ่งชี้เรื่องการด้อยค่าหรือไม่ ในกรณีที่มีข้อบ่งชี้บริษัทจะทำการประมาณมูลค่าที่คาดว่า จะได้รับคืน

2.14.6 ประมาณการหนี้สิน

ประมาณการหนี้สินจะรับรู้ในงบแสดงฐานะการเงินเมื่อบริษัทมีภาระหนี้สินที่เกิดขึ้น ซึ่ง
เกิดจากเหตุการณ์ในอดีต และมีความเป็นไปได้ค่อนข้างแน่ที่จะสูญเสียทรัพยากรเชิง
เศรษฐกิจเพื่อจ่ายชำระภาระผูกพันดังกล่าว โดยสามารถประมาณมูลค่าภาระผูกพันได้อย่าง
น่าเชื่อถือ

2.14.7 มูลค่ายุติธรรมของเครื่องมือทางการเงิน

การประเมินมูลค่ายุติธรรมของเครื่องมือทางการเงินที่ไม่มีการซื้อขายในตลาดและไม่
สามารถหาราคาได้ในตลาดซื้อขายคล่อง ฝ่ายบริหารได้ใช้ดุลยพินิจในการประมาณมูลค่า
ยุติธรรมของเครื่องมือทางการเงิน โดยคำนวณตามหลักเกณฑ์การประเมินมูลค่าที่เป็นที่
ยอมรับกันทั่วไป ซึ่งตัวแปรที่ใช้ในการคำนวณมาจากการเทียบเคียงกับตัวแปรที่มีอยู่ใน ตลาด
โดยคำนึงถึงสภาพคล่อง ข้อมูลความสัมพันธ์ และการเปลี่ยนแปลงของมูลค่าของ
เครื่องมือทางการเงินในระยะยาว

14. การวิเคราะห์และคำอธิบายของฝ่ายจัดการ

14.1 คำอธิบายและการวิเคราะห์ฐานะการเงินและผลการดำเนินงานฐานะการเงิน -
งบการเงินรวม

14.1.1 ฐานะการเงิน

 ณ. สิ้นปี 2556 บริษัทฯมีสินทรัพย์รวมทั้งสิ้น 905.53 ล้านบาท เพิ่มขึ้นจากปีก่อน 171.01 

ล้านบาท หรือ 18.89 % ซึ่งเป็นการเพิ่มขึ้นของสินทรัพย์หมุนเวียน 140.88 ล้านบาท สินทรัพย์หมุนเวียนเป็นการเพิ่มขึ้นของลูกหนี้การค้า 61.84 ล้านบาท เนื่องจากมีการขายสินค้าเครื่องแบบพนักงานให้กับธนาคารกรุงไทย จำกัด(มหาชน) ในเดือนธันวาคม 2556 สินค้าคงเหลือเพิ่มขึ้น 54.93 ล้านบาท หรือ 30.99 % เมื่อเทียบกับปี 2555 เนื่องจากมีการขยายตัวในการเปิดร้านค้าที่ศูนย์การค้าเซ็นทรัลที่เชียงใหม่ และหาดใหญ่ในช่วงปลายปี สินทรัพย์ไม่หมุนเวียนเพิ่มขึ้น 30.13 ล้านบาท เนื่องจากการเพิ่มขึ้นของอสังหาริมทรัพย์เพื่อการลงทุนเพิ่มขึ้น 11.82 ล้านบาท ซึ่งเกิดจากการซื้ออาคารห้องชุดของบริษัทย่อย และที่ดิน อาคารและอุปกรณ์ 11.16 ล้านบาท ซึ่งเป็นการลงทุนในการตกแต่งร้านสำหรับจุดขายที่เปิดใหม่ 

หนี้สิน ณ สิ้นปี 2556 บริษัทฯ มีหนี้สินรวม 448.19 ล้านบาท เพิ่มขึ้นจากปีก่อน 136.58 

ล้านบาท หรือ 43.83 % ซึ่งเป็นการเพิ่มขึ้นของหนี้สินส่วนหมุนเวียน 139.34 ล้านบาท
ซึ่งส่วนใหญ่เป็นการเพิ่มขึ้นของเงินเบิกเกินบัญชีและเงินกู้ยืมระยะสั้นสถาบันการเงิน 88.15
ล้านบาท เจ้าหนี้การค้าเพิ่มขึ้น 66.37 ล้านบาท
จากการที่ซื้อสินค้าเพื่อการลงทุนในจุดขายใหม่และลูกค้าองค์กร
ในขณะที่เงินกู้ยืมระยะสั้นจากบุคคลและกิจการที่เกี่ยวข้องกันลดลง 21. 46 ล้านบาท
และหนี้สินไม่หมุนเวียนลดลง 2.76 ล้านบาท
เป็นการลดลงของภาระผูกพันผลประโยชน์ของพนักงานหลังออกจากงาน 3.30 ล้านบาท
บริษัทฯได้เปลี่ยนแปลงข้อสมมุติฐานสำหรับอัตราคิดลดและอัตราการลาออกในการประมาณการตามหลักคณิตศาสตร์ประกันภัย
ในขณะที่หนี้สินตามสัญญาเช่าการเงินเพิ่มขึ้น 0.50 ล้านบาท จากการซื้อยานพาหนะขนส่ง

  ส่วนของผู้ถือหุ้น ณ สิ้นปี 2556 บริษัทฯ มีส่วนของผู้ถือหุ้นรวม 457.34 ล้านบาท เพิ่มขึ้น

จากปีก่อน 34.43 ล้านบาท หรือ 8.14% เนื่องจาก บริษัทย่อยได้มีการเพิ่มทุน จำนวน 38.50
ล้านบาท ปี 2556เกิดผลขาดทุน 1.46 ล้านบาท ขาดทุนที่ยังไม่เกิดขึ้นจากหลักทรัพย์เผื่อขายเพิ่มขึ้น
0.46 ล้านบาท จ่ายเงินปันผลสำหรับผลการดำเนินงานปี 2555 จำนวน 6.00 ล้านบาท
ตั้งสำรองตามกฎหมาย 0.20 ล้านบาท
มีกำไรจากการเปลี่ยนแปลงข้อสมมุติฐานสำหรับอัตราคิดลดและอัตราการลาออกในการประมาณการตามหลักคณิตศาสตร์ประกันภัย
จำนวน 3.84 ล้านบาท บริษัทจึงมีมูลค่าคงเหลือตามบัญชีต่อหุ้น ณ สิ้นปี 2556 เท่ากับ 34.71 บาท
เมื่อเทียบกับปี 2555 ซึ่งเท่ากับ 34.33 บาท เพิ่มขึ้น 0.38 บาทต่อหุ้น

14.1.2 ผลการดำเนินงาน

ในปี 2556 บริษัทฯ มีรายได้รวม 1,006.12 ล้านบาท เพิ่มขึ้นจากปีก่อน 148.96 ล้านบาท หรือ
17.38 % เป็นรายได้จากการขาย 742.77 ล้านบาท เทียบกับปีก่อนเพิ่มขึ้น 52.22 ล้านบาท หรือ
7.57 % ทั้งนี้บริษัทได้ตั้งเป้าหมายการเติบโตอยู่ที่ 20 % แต่เนื่องจาก เหตุวุ่นวายทางการเมือง
ทำให้รายได้ไม่เป็นตามเป้าหมาย รายได้จากการบริการ 238.94 ล้านบาท เทียบกับปีก่อนเพิ่มขึ้น
93.06 ล้านบาท หรือ 63.80 % การเพิ่มขึ้นของรายได้จากการขาย
เนื่องจากบริษัทได้เพิ่มจุดขายทั้งร้านสาขาของบริษัทรวมถึงการขายผ่านห้างสรรพสินค้า
และการเพิ่มขึ้นของรายได้จากการบริการ
เนื่องจากบริษัทฯได้งานประมูลเครื่องแบบพนักงานของสถาบันการเงิน 2 แห่ง
และสายการบินต่างประเทศ 2 แห่ง

  บริษัทฯ มีต้นทุนขายและบริการรวม 489.21 ล้านบาท คิดเป็น 49.84% ของ

รายได้จากการขายและการบริการ ซึ่งถ้าเทียบกับปีก่อนสัดส่วนต้นทุนรวมเพิ่มขึ้น 1.27 %
ซึ่งสัดส่วนที่ต้นทุนรวมที่เพิ่มขึ้น เนื่องจากต้นทุนซื้อสินค้ามีการปรับราคาเพิ่มขึ้น

  บริษัทฯ มีค่าใช้จ่ายในการขายและบริหารรวม 504.90 ล้านบาท เพิ่มขึ้นจากปี

ก่อน 70.87 ล้านบาท หรือ 16.33%
เนื่องจากมีค่าใช้จ่ายด้านสถานที่และค่าใช้จ่ายพนักงานเพิ่มขึ้นจากการเพิ่มจุดขาย
และค่าใช้จ่ายส่งเสริมการขายเพื่อรักษาสภาพคล่อง ค่าตอบแทนกรรมการและผู้บริหารเพิ่มขึ้น 2.2
ล้านบาท

บริษัทฯ มีต้นทุนทางการเงินรวม 12.83 ล้านบาท เพิ่มขึ้นจากปีก่อน 1.98 ล้านบาท
ซึ่งเกิดจากบริษัทฯ มีการลงทุนในส่วนของการเพิ่มจุดขาย จึงทำให้บริษัทฯ
ต้องจัดหากระแสเงินสดเพื่อใช้ในการดำเนินงานและการลงทุน อย่างไรก็ตามบริษัทฯ
ได้ตระหนักถึงค่าใช้จ่ายดอกเบี้ยที่เพิ่มขึ้น
จึงได้จัดหาแหล่งเงินทุนที่มีอัตราดอกเบี้ยที่ต่ำกว่าการใช้เงินเบิกเกินบัญชี จึงทำให้ในปี 2556
บริษัทฯ ขาดทุน 1.46 ล้านบาท ปี 2555 มีกำไร 0.58 ล้านบาท

14.1.3 ความสามารถในการทำกำไร

  ในปี 2556 บริษัทฯ มีอัตรากำไรขั้นต้น 50.17% ลดลง 1.25 % จากปี 2555 อัตรากำไรจาก

การดำเนินงาน -0.15 % อัตราเงินสดต่อการทำกำไร 1,618 % อัตราส่วนกำไรสุทธิ -0.01%
และอัตราผลตอบแทนผู้ถือหุ้น -0.01% โดยภาพรวมอัตราส่วนความสามารถในการทำกำไรในปี
2556 ต่ำกว่าปี 2555 เนื่องจากได้มีการลงทุนในการเพิ่มจุดขาย
แต่ยอดขายไม่เป็นไปตามเป้าหมาย เนื่องจากเหตุวุ่นวายทางการเมือง

14.1.4 สภาพคล่อง 

ในปี 2556 บริษัทฯ มีเงินสดและรายการเทียบเท่าเงินสด 17.78 ล้านบาทเพิ่มขึ้นจากปีก่อน
14.70 ล้านบาท

บริษัทฯ มีกระแสเงินสดใช้ไปในกิจกรรมดำเนินงาน 23.58 ล้านบาท เนื่องจากมีการเพิ่มจุดขาย
จึงต้องมีการซื้อสินค้าคงเหลือเพิ่ม

บริษัทฯ มีกระแสเงินสดใช้ไปในกิจกรรมการลงทุน 60.09 ล้านบาท
ซึ่งส่วนใหญ่เป็นการลงทุนในการตกแต่งและซื้ออุปกรณ์ในการเพิ่มจุดขาย
ลงทุนซื้ออาคารชุดจำนวนเงิน 16.18 ล้านบาท

จ่ายซื้อเงินลงทุน จำนวนเงิน 1.00 ล้านบาท และรับเงินปันผลจำนวนเงิน 0.62 ล้านบาท

บริษัทฯ มีกระแสเงินสดได้มาจากกิจกรรมจัดหาเงิน 98.37 ล้านบาท
ซึ่งส่วนใหญ่เป็นการเพิ่มขึ้นในเงินกู้ยืมระยะสั้นจากสถานบันการเงินจำนวนเงิน 85.00 ล้านบาท
มีเงินสดรับจากการเพิ่มทุนของบริษัทย่อย จำนวนเงิน 38.50 ล้านบาท
จ่ายคืนเงินกู้ยืมระยะสั้นจากบุคคลและกิจการที่เกี่ยวข้องกัน 21.20 ล้านบาท
จ่ายเงินปันผลให้แก่ผู้ถือหุ้น 6.00 ล้านบาท และหนี้สินทางการเงิน 1.02 ล้านบาท

ในปี 2556 บริษัทฯ มีเงินสดและรายการเทียบเท่าเงินสดเพิ่มขึ้น 14.70 ล้านบาท ปี 2555 1.57
ล้านบาท
ทั้งนี้เป็นการเพิ่มขึ้นจากกิจกรรมจัดหาเงินเพื่อนำมาลงทุนในการเพิ่มยอดขายและสร้างกำไร

สำหรับอัตราส่วนสภาพคล่อง บริษัทฯ มีอัตราส่วนสภาพคล่อง 1.01 เท่า
อัตราส่วนสภาพคล่องหมุนเร็ว 0.45 เท่า ระยะเวลาเก็บหนี้เฉลี่ย 51.51 วัน
อัตราส่วนหมุนเวียนสินค้า 2.39 เท่า ระยะเวลาการขายสินค้าเฉลี่ย 152.73 วัน
ซึ่งอัตราส่วนสภาพคล่องโดยภาพรวมลดลงจากปี 2555 ทั้งนี้เกิดจากเหตุการณ์วุ่นวายทางการเมือง

14.1.5 คุณภาพของสินทรัพย์ บริษัทฯได้ประเมินมูลค่าของสินทรัพย์ตามมาตราฐานการบัญชีฉบับ ที่ 36 เรื่องการด้อยค่าของสินทรัพย์และมาตราฐานการบัญชีฉบับที่ 40 เรื่องการบัญชีสำหรับเงินลงทุน ในตราสารหนี้และตราสารทุน เพื่อให้สินทรัพย์ของบริษัทฯแสดงในงบดุลด้วยมูลค่าที่ถูกต้อง

บริษัทฯ ใคร่ขอชี้แจงประเด็นเพิ่มเติมอื่นๆ ดังต่อไปนี้

- บริษัทฯไม่มีการเปลี่ยนแปลงที่สำคัญที่เกิดขึ้นภายหลังวันที่ในงบการเงิน และผลกระทบ

ที่อาจจะมีต่อฐานะการเงินและผลการดำเนินงาน

  - บริษัทฯไม่มีการปรับโครงสร้างการถือหุ้นของบริษัทในกลุ่มที่มีผลต่อการดำเนินงาน

  ของบริษัท

  - บริษัทฯ ไม่มีภาระผูกพันที่อาจมีผลกระทบต่อฐานะการเงินและผลการดำเนินงานของ

  บริษัทฯ

  - บริษัทฯไม่มีการค้ำประกันหนี้ให้บุคคลอื่น

1.  ค่าตอบแทนของผู้สอบบัญชี

  1. ค่าตอบแทนจากการสอบบัญชี

บริษัทและบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชีของบริษัทในรอบปีที่ผ่านมามีจำนวนเงินรวม 550,000 บาท

  2. ค่าบริการอื่น

  - ไม่มี